यो यथार्थ भुलेर बिजुली निर्यात गरी ढुकुटी भर्ने सपना देखाउनु जनतालाई भ्रममा पार्नुमात्र हो। यो भ्रम छर्ने काम अब छोड्नुपर्छ। तर यसको मतलव विद्युत व्यापार सम्झौता गर्न हुँदैन भन्ने तर्क होइन। विद्युत व्यापार सम्झौता गर्नुपर्छ, किनभने नेपालमा बर्खामा बिजुली बढी उत्पादन हुनसक्ने सम्भावना भएकाले वर्षाको विद्युत भारत निर्यात गरेर जाडोमा नेपाललाई बढी आवश्यक भएको बेला आयात गर्ने आवश्यकता पूर्ति गर्नुपर्ने हुनसक्छ। यो व्यवस्था 'पावर बैंकिङ'को अवधारणा अन्तर्गत लागू गर्न सकिन्छ।
